Ana Sözü | Eni ştraflara, paalara hem tek kişilik seçim bölümnerinä karşı çıktılar\nEni ştraflara, paalara hem tek kişilik seçim bölümnerinä karşı çıktılar\n21.03.2017,\tAna Sözü tarafından yazılı ,\tCÜMNE BÖLÜMÜ, 368 KERÄ BAKILMIŞ\nBaba Marta ayın 16-da Gagauziyanın üç kasabasında da geçti mitinglar şöförlara koyulan ştrafların büültmesinä, elktrika paaların üüseltmesinä hem tek kişilik seçim bölümnerin geçmesinä karşı.\nAçıklanan haberlerä görä Çadırda mitinga 150, Valkaneştä hem Komratta sa 100 kişi katıldı.\nMitinglarda nasaat edän insannar urguladılar, ani “bu ştraflar 3-4 katına taa büük, nekadar insannarın zarplatası”.\nMitingçilar sayêrlar, ani “açan büünkü kuvedä lääzım para, onnar herkerä şöförları saamaa başlêrlar. Bölä oldu strahovkalarlan da, yol vergisinnän da, şindi cezalarlan da”.\nMitinlarda karar alındı, ani “herliim pravitelstvo atılmarsa ştrafları büültmesindän, elktrika paaların üüseltmesindän hem tek kişilik seçim bölümnerindän, şöförlar yolları kapadaceklar”.\nBu mitingları topladılar Gagauziya Respublikasının kurucular, Halk Topluşun deputatları, cümne insannar.